HL วิ่งต่อ 4% โบรกฯมองพื้นฐานแกร่ง ลุ้นกำไรปี 64 โตแตะ 72 ลบ.
HL บวกต่อ 4% โบรกฯประมาณกำไรปี 64-66 โตเฉลี่ย 39% มองธุรกิจยังมีอัพไซด์เติบโตสูง พื้นฐานแกร่ง ธุรกิจให้บริการครบวงจร
HL บวกต่อ 4% โบรกฯประมาณกำไรปี 64-66 โตเฉลี่ย 39% มองธุรกิจยังมีอัพไซด์เติบโตสูง พื้นฐานแกร่ง ธุรกิจให้บริการครบวงจร
28 ม.ค. 2565

ผู้สื่อข่าวรายงานว่า ราคาหุ้น บริษัท เฮลท์ลีด จำกัด (มหาชน) หรือ HL ณ เวลา 10:11 น. อยู่ที่ระดับ 20.60 บาท บวก 0.80 บาท หรือ 4.04% สูงสุดที่ระดับ 20.60 บาท ต่ำสุดที่ระดับ 20.00 น. มูลค่าการซื้อขาย 24.63 ล้านบาท

บริษัทหลักทรัพย์ ทรีนีตี้ จำกัด ระบุในบทวิเคราะห์ ประมาณการกำไรสุทธิปี 2564-2566 จำนวน 72 ล้านบาท 115 ล้านบาท และ 139 ล้านบาท ตามลำดับ คิดเป็นการเติบโตในอัตราเฉลี่ย (CAGR) ราว 38.7% ต่อปี คิดเป็นอัตรากำไรสุทธิต่อ ยอดขาย 6.0% 7.9% และ 8.3% ตามลำดับ จากการปรับปรุงและขยายสาขาการให้บริการอย่างมืออาชีพ
รวมถึงการพัฒนาผลิตภัณฑ์ House Brand (Prime, Besuto) ของบริษัทที่มีอัตรากำไรสูง นอกจากนี้คาดฐานะการเงินแข็งแกร่งหลังการทำ IPO โดยจะมีสถานะเป็น Net Cash พร้อมต่อการขยายธุรกิจอย่างต่อเนื่อง
ด้านบริษัทหลักทรัพย์ ฟินันเซีย ไซรัส ระบุในบทวิเคราะห์ ว่า HL เป็นร้านขายหนึ่งเดียวในกลุ่ม และเป็นเชนร้านขายยาบริษัทแรกที่จดทะเบียนในตลาดหลักทรัพย์ฯ มีโครงสร้าง ธุรกิจคล้ายกลุ่มค้าปลีก ปัจจุบันยังมีสาขาไม่มากเพียง 25 สาขา จึงมีช่องว่างให้โตได้อีกมาก
ขณะที่อุปสรรคของ ผู้ประกอบการที่จะเข้ามาใหม่มีค่อนข้างสูง เพราะเป็นธุรกิจที่มีกฎระเบียบเข้มงวดทั้งสถานประกอบการ คุณภาพ การจัดเก็บยา ต้องมีเภสัชกรให้คำแนะนำประจำร้าน และยังต้องมีความสัมพันธ์ที่ดีกับผู้ผลิตและผู้จัดจำหน่าย ซึ่งล้วนแต่เป็นจุดแข็งของบริษัทที่สามารถปฏิบัติได้ครบถ้วน ซึ่งทำให้ผลการดำเนินงานของบริษัทแข็งแกร่ง มีเสถียรภาพ มีความผันผวนต่ำ
ทั้งนี้ คาดกำไรสุทธิปี 2564-66 จะเติบโตดีต่อเนื่องคิดเป็นอัตราการโต 35.8% CAGR และประเมินราคาเป้าหมายปี 2565 ที่ 15 บาท (DCF, WACC 8.3%, TG 3.0%) คิดเป็น Implied PE และ PEG ที่ 35 เท่า และ 0.97 เท่า ตามลำดับ